شەفەق
نیوز/ سەرچەوەیگ ئەمنی لە دیالە، ئمڕوو سێشەممە، خەوەردا ک مناڵیگ دویای تەقیان چشتیگ
نادیار چەوی لەدەسدا، دویای ئەوە ک ئاگریگ کردیەسەو، لەناو یەکیگ لە ئاوایەیل موقدادیە.
سەرچەوەگە
ئەرا ئاژانس شەفەق نیوز وت: مناڵیگ لە ئاوای جقجق ئاگریگ کردیەسەو، ک چشتیگ لەناو ئاگرەگە
تەقیەسە رویی و چەوی لەدەسدایە.
وتیش:
هیزیگ ئەمنی رەسیە شوین رویداوەگە، و لێکۆڵینەوە ئەرا رەسین وە بندروس ئەو چشتە ک تەقیەسەو
واز کرد، و دووپات کرد ک هویچ بەڵگەیگ نییە ک ئەو تەقەمەنیە لە جیماگەیل داعش بویە.
سەرچەوەگە
وتیش: ئاوای جقجق ئەوسا شوین ریخریاگەیل چەکدار بویە.
